b'\n_START_ARTICLE_\nMusiikkiarkisto\n_START_SECTION_\nHistoria\n_START_PARAGRAPH_\nSuomen Jazz-arkisto perustettiin Helsingiss\xc3\xa4 10.12.1990 Manu Teittisen aloitteesta. Tavoitteena oli ker\xc3\xa4t\xc3\xa4 talteen suomalaisen jazzin historiaan liittyv\xc3\xa4\xc3\xa4 aineistoa. Nimi Suomen Jazz & Pop Arkisto otettiin k\xc3\xa4ytt\xc3\xb6\xc3\xb6n vuonna 1997, jolloin arkiston toiminta laajeni kattamaan koko suomalaisen populaarimusiikin kent\xc3\xa4n. Vuonna 2015 nimeksi otettiin k\xc3\xa4ytt\xc3\xb6\xc3\xb6n Musiikkiarkisto JAPA. Vuodesta 2017 l\xc3\xa4htien arkisto on toiminut nimell\xc3\xa4 Musiikkiarkisto._NEWLINE_Arkiston ensimm\xc3\xa4isen\xc3\xa4 johtajana vuoteen 1997 saakka toimi jazzmuusikko ja -historioitsija Jukka Haavisto. Musiikintutkija Juha Henriksson on toiminut johtajana vuosina 1997-2008 ja j\xc3\xa4lleen vuodesta 2015 l\xc3\xa4htien. Vuosina 2008\xe2\x80\x932015 arkistonjohtajana toimi populaarikulttuurin historian tutkija Janne M\xc3\xa4kel\xc3\xa4._NEWLINE_Arkiston hallituksen puheenjohtajana toimi vuoteen 2007 saakka Timo V\xc3\xa4h\xc3\xa4silta ja vuosina 2007\xe2\x80\x932015 Jaakko Harjula. Vuodesta 2015 l\xc3\xa4htien teht\xc3\xa4v\xc3\xa4\xc3\xa4 on hoitanut Hannu Tolvanen. Arkiston sihteerin\xc3\xa4 ja amanuenssina 1992\xe2\x80\x932008 toiminut Natta Holma sai vuonna 2009 Jazzliiton Andania-palkinnon, jonka ovat saaneet arkiston aktiiveista my\xc3\xb6s Jukka Haavisto 1995 ja Timo V\xc3\xa4h\xc3\xa4silta 2004.'